Diari Oficial de la Generalitat Valenciana


Sumari del DOGV 8614, del 16-08-2019 (2019/6572)

Notificació de la sentència dictada en el procediment ordinari número 1148/2018.
--------------------------------------------------------------------------------

### Dades del document

Número de DOGV
:   8614

Data del DOGV
:   16-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6572


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 1148/2018. [2019/6572]  
Demandant: Pajalsta, SL.   
Procurador: Sergio Llopis Aznar.  
Demandats: M.ª Ángeles Meseguer Ramírez de Arellano i Pau Kianty, SL.  
  
Cristina Gil Fabregat, lletrada de l'Administració de justícia del Jutjat Mercantil número 2 de València, faig saber que en aquest jutjat a càrrec meu se segueixen actuacions de procediment ordinari número 1148/2018, a instàncies de Pajalsta, SL, representada pel procurador Sergio Llopis Aznar, contra María Ángeles Meseguer Ramírez de Arellano i Pau Kianty, SL, en el qual per resolució de data de hui he disposat, com ho verifique, notificar la sentència dictada en les actuacions indicades als demandats en parador ignorat Pau Kianty, SL, i M.ª Ángeles Meseguer Ramírez de Arellano.   
L'encapçalament i la part dispositiva de la indicada sentència són del tenor literal següent:  
  
«Sentència número 146/2019  
Magistrat jutge que la dicta: Jacinto Talens Seguí.  
Lloc: València.  
Data: 28 de maig de 2019.  
Part demandant: Pajalsta, SL.  
Procurador: Sergio Llopis Aznar.  
Part demandada: Pau Kianty, SL, i María Ángeles Meseguer Ramírez de Arellano.  
Objecte de judici: societats mercantils i cooperatives.  
Dispositiva  
Dispose estimar la demanda formulada a instàncies de la mercantil Pajalsta, SL, contra la mercantil Pau Kianty, SL, i M.ª Ángeles Meseguer Ramírez de Arellano, i en conseqüència, pertoquen els pronunciaments següents:  
I. Es declare que Pau Kianty, SL, deu a Pajalsta, SL, la quantitat de 5.047,03 - juntament amb els interessos de demora reportats i els que es reporten fins al pagament complet del deute.  
II. Es declare que la mercantil Pau Kianty, SL, està incursa en causa de disposició, i per tal motiu, i atés que l'administrador no ha complit amb les seues obligacions en tal situació.  
III. Es declare que María Ángeles Meseguer Ramírez de Arellano és responsable solidària davant de Pajalsta, SL, en el pagament dels deutes de Pau Kianty, SL, per la quantitat de 5.047,03 - juntament amb els interessos de demora reportats i els que es reporten fins al complet pagament del deute.  
IV. Es condemne solidàriament a Pau Kianty, SL, com a deutora principal, i a María Ángeles Meseguer Ramírez de Arellano, com a administrador responsable solidari de la citada societat, a pagar al meu principal la quantitat de 5.047,03 - juntament amb els interessos de demora reportats i els que es reporten fins al complet pagament del deute.  
V. Es condemne a tots el demandats a ajustar-se a les anteriors condemnes i amb l'expressa imposició de les costes d'aquest procés als demandats.  
Queden desestimades totes les pretensions no contingudes en la dispositiva de la present resolució.  
Poseu en les actuacions un certificat d'aquesta, i incloeu-la en el llibre de sentències.  
Se li comunica que conforme a la Llei orgànica 15/1999, de 13 de desembre, de protecció de dades de caràcter personal, i l'altra legislació vigent en la matèria, les dades contingudes en aquesta comunicació i en la documentació adjunta són confidencials, i queda prohibida la seua transmissió o comunicació pública per qualsevol mitjà o procediment, havent de ser tractades exclusivament per a les finalitats pròpies de l'Administració de justícia.  
Mode d'impugnació. Mitjançant recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en aquest jutjat en el termini de vint dies hàbils comptats des de l'endemà de la notificació, limitat a citar la resolució objecte d'apel·lació, manifestant la voluntat de recórrer, amb expressió dels pronunciaments que impugna (art. 458 LECn). De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució haurà de constituir un depòsit de 50 ?, que serà retornat només en el cas que el recurs siga estimat. El depòsit haurà de constituir-lo ingressant la quantitat esmentada en el banc Banesto, en el compte corresponent a aquest expedient i indicar en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa. En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp «concepte» el número de compte, el codi i la data en la forma exposada anteriorment.  
  
Aquesta és la meua sentència, que pronuncie, mane i firme.»  
  
I perquè servisca de notificació de la sentència als demandats en ignorat parador de conformitat amb el que es disposa en l'article 497-2n de la Llei d'enjudiciament civil, s'expedeix aquest edicte.  
  
València, 28 de maig de 2019.- La lletrada de l'Administració de justícia: Cristina Gil Fabregat.